kardosdrur/scandi-wiki huggingface dataset:
Jonas (profet)

Jonas  (hebraisk: יוֹנָה – Yônâ, "due"; græsk: Ἰωνᾶς – Iōnâs) er den femte i rækken af de 12 små profeter fra Det Gamle Testamente og hovedperson i Jonas' Bog, som søn af Amitaj og født i Gat-Hefer i Zebulons land. 

Jonas levede sandsynligvis før eller Jeroboam 2.s regeringstid, og forudsagde ifølge Anden Kongebog 14,25 kongens held med at vinde et tabt landområde tilbage. Derudover kendes han mest fra sin rejse til Nineveh, hvor han ifølge Jonas' Bog var kaldet af Gud til at forkynde en dom. Men Jonas rejste den modsatte vej med skib væk fra Nineveh, så Gud måtte sende en storm, der fik sømændene til at kaste Jonas over bord i håb om at få  stilnet stormen. Jonas blev derefter slugt af en fisk, og var i fiskens bug i tre dage og nætter, før han blev kastet op på land. Senere tog han til Nineveh og forkyndte sin dom over byen, så den kunne omvende sig.

Jonas blev vred over, at Gud alligevel ikke udslettede byen, så Gud måtte endnu engang gå i rette med ham. 

Profeten Jonas er yndet i bibelhistorien pga. beretningen om fisken, men ellers er han ingen markant figur i Bibelen. Jesus bruger dog hans eksempler til at forudsige sin egen død og opstandelse. For de kristne er fortællingen om Jonas' tre dage i fiskens bug en parallel til de tre dage mellem Jesu korsfæstelse og hans opstandelse.Senere har Jonas og fisken været et yndet motiv i kirkelig kunst - lige fra katedraler, Michelangelos gengivelse i det Sixtinske Kapel til søndagsskoler. 

I Koranen hedder Jonas "Yunus". I islam er hvalen, der slugte ham, et af de ti dyr, der kommer til paradis efter døden. For Olaus Magnus viste historien, at fromheden er størst i havet. Jonas var udstødt af menneskene, men blev vel modtaget af fiskene.

Noter

Eksterne henvisninger 

Profeter i Det Gamle Testamente
Islams profeter
De tolv små profeter

De tolv små profeter (tolvprofetbogen) er betegnelse for de sidste tolv bøger i Det Gamle Testamente. 

Grunden til at bøgerne kaldes små, er at deres skrifter er mindre og som sådan mindre betydningsfulde end de 3-4 store profeters bøger: Esajas' Bog, Jeremias' Bog, Ezekiels Bog og til tider regnes også Daniels Bog med.

De tolv små profeter er:

Hoseas
Joel
Amos
Obadias
Jonas
Mika
Nahum
Habakkuk
Sefanias
Haggaj
Zakarias
Malakias

Det Gamle Testamente
Junge Union

Junge Union er en tysk politisk ungdomsorganisation, der er knyttet til landets to kristendemokratisk-konservative partier, CDU og CSU. Med sine 126.465 medlemmer (2007) er den ikke blot Tysklands største politiske ungdomsorgansation, men Europas største. 

Organisationen blev grundlagt i 1947 og er organisatorisk opdelt i 18 delstatsforeninger, der videre har regionale, kreds- og kommuneforeninger under sig. Det største delstatsforening er Nordrhein-Westfalen med 34.000 medlemmer, mens Bremen har blot 455. Den højeste myndighed i Junge Union er landsmødet, kaldet Deutschlandtag, hvortil 240 delegerede udpeges. Mellem landsmøderne er det hovedbestyrelsen, Deutschlandrat, bestående af 42 delegerede, der er højeste myndighed, mens foreningens ledelse i det daglige varetages af landsledelsen, Bundesvorstand.

Politisk definerer Junge Union sig som en liberal-konservativ, men progressiv organisation. Udgangspunkt er det kristne menneskesyn og menneskets ansvar overfor Gud. Junge Union er stor fortaler for demokrati og en social markedsøkonomi. Organisation støtter EU, et transatlantisk partnerskab indenfor rammerne af NATO samt en stærk alliance med USA, ligesom den på den hjemlige scene går ind for reformer af det tyske velfærdssamfund for at imødegå den demografiske udfordring. Det vigtigste politikområde for Junge Union er dog uddannelse, hvor organisationen går ind for elite-gymnasier og privatskoler, hvilke er sjældne i Tyskland.

Junge Union er medlem af den europæiske paraplyorganisation for kristendemokratiske og konservative ungdomsorganisationer, Youth of the European People's Party, og samarbejder med mange europæiske søsterorganisationer. Junge Union har dog et særligt tæt samarbejde med Junge Österreichische Volkspartei fra Østrig.

Kendte tidligere medlemmer af Junge Union
 Helmut Kohl
 Edmund Stoiber
 Roland Koch
 Ole von Beust

Eksterne henvisninger
 Junge Unions officielle hjemmeside

Tysklands politik
Sektionsfører

En sektionsfører er en betegnelse der primært findes anvendt i Forsvaret. Han har kommando over en sektion på typisk 20 menige og har oftest rang af sergent eller oversergent. Det er ikke ualmindeligt, at sektionen er en halv deling, og at sektionsføreren er næstkommanderende deling, når denne ikke er opdelt i sektioner; sektionsføreren for den anden sektion kan så være delingsføreren eller en af delingens andre befalingsmænd.

Militære titler
Australiens premierministre

Australiens premierminister er regeringsleder i Commonwealth of Australia, på vegne af Australiens generalguvernør. Selvom Australiens forfatning giver megen udøvende magt til generalguvernøren, anvendes den generelt kun efter samråd med premierministeren. Premierministeren udpeges af Generalguvernøren efter indstilling fra Australiens Parlament, hvorfra den pågældende har opbakning fra et flertal eller er leder af det største parti eller koalition af partier.

Australien er et konstitutionelt monarki, og den britiske dronning Elizabeth II er også dronnning af Australien (og dermed Australiens formelle statsoverhoved), en rolle, som er adskilt fra hendes rolle som dronning af Storbritannien.

Embedet som premierminister er i praksis Australiens mest magtfulde embede. På trods af embedets magtfulde position er premierministerembedet ikke beskrevet og defineret i Australiens forfatning, og embedet og de dermed forbundne opgaver udøves i henhold til en ikke skriftligt defineret politisk og statsretslig praksis.

Australiens nuværende premierminister er Anthony Albanese, der afløste Scott Morrison 22. maj 2022.

Liste over Australiens premierministre

Eksterne links 
 Prime Minister of Australia – officiel website
 Australien Government: Department of Prime Minister and Cabinet – officiel website for Australiens regering

 
Lister over regeringsledere
606 (flertydig)

606 har flere betydninger:

 606 – et årstal.
 606 (tal) – et tal.
 606 (kølbåd) – en bestemt type båd.
Frederick Theodore Frelinghuysen

Frederick Theodore Frelinghuysen (født 4. august 1817 i Millstone, New Jersey, USA, død 20. maj 1885 i Newark, New Jersey) var en amerikansk republikansk politiker.

Hans far døde da han kun var tre år gammel. Han blev adopteret af farbroderen Theodore Frelinghuysen. Farbroderen var senator 1829-1835 og vicepræsidentkandidat i 1844 for whig-partiet.

Han blev udeksamineret i 1836 fra Rutgers College. Han indledede i 1839 sin karriere i farbroderens advokatfirma. Han arbejdede som advokat for Central Railroad of New Jersey og andre selskaber. Han giftede sig med Matilda Elizabeth Griswold. Parret fik tre døtre og tre sønner.

Han var medlem af USA's senat 1867-1869 og 1871-1877. Præsident Ulysses S. Grant udnævnte ham i 1870 til USA's minister i Storbritannien men Frelinghuysen takkede nej til opgaven.

Han gjorde tjeneste som USA's udenrigsminister 1881-1885 under præsident Chester A. Arthur.

Eksterne henvisninger 

Medlemmer af Senatet i USA
Udenrigsministre fra USA

Amerikanere i 1800-tallet
John W. Foster

John Watson Foster (født 2 marts 1836 i Petersburg i Indiana i USA, død 15. november 1917) var en amerikansk general, journalist, republikansk politiker og diplomat.

Han ledede USA's diplomatiske missioner i Mexico (1873-1880), Rusland (1880-1881) og Spanien (1883-1885).

Han gjorde tjeneste som USA's udenrigsminister under præsident Benjamin Harrison 1892-1893.

Blandt hans børnebørn kan nævnes John Foster Dulles som også blev amerikansk udenrigsminister, Allen Welsh Dulles som var direktør for CIA, og Eleanor Lansing Dulles som var økonom og diplomat. Han er også oldefar til den katolske teolog og kardinal Avery Dulles S.J..

Udenrigsministre fra USA
Diplomater fra USA
Personer i den amerikanske borgerkrig
Journalister fra USA
Amerikanere i 1800-tallet
Amerikanere i 1900-tallet
Svend Aage Castella

Svend Aage Castella (15. marts 1890 i København – 28. november 1938 i København) var en dansk fodboldspiller. 

Den 1,90 meter høje back Castella spillede i hele sin karriere i Kjøbenhavns Boldklub, hvor han kom på 1. holdet som 16-årig 1906 og vandt tre danske mesterskaber inden han sluttede i 1919.

Castella debuterede i landsholdet i oktober 1911 mod England. Det specielle ved denne kamp er at Danmark for første, sidste og eneste gang bruger en markspiller i målet, da den oprindelige målmand, Sophus Hansen, blev skadet fire minutter før halvtid. Der blev foretaget en udskiftning, Ivar Lykke kom ind som fløjhalf og Castella afslutter kampen i det danske mål. Når Castella overtager målmamds jobbet føre England 1-0, i anden halvleg score George William Webb og Gordon R. Hoare til slutresultatet 3-0. 

Castella blev udtaget til det danske fodboldlandshold, der deltog ved de olympiske lege i 1912 i Stockholm, men da han ikke kom på banen og spillede, modtog han efter datidens regler ikke nogen sølvmedalje, selvom Danmark vandt sølvmedaljer i den olympiske fodboldturnering, som de også havde gjort i 1908. I 1916 brændte Castella som den første nogensinde et straffespark for Danmark. Det var i udekampen mod Norge, som alligevel blev vundet med 2-0. I alt blev det til 13 landskampe, i hvilke han som den første nogensinde scorede et mål på straffespark mod Norge i 1915.

Castella var efter fodbold karrieren aktiv bokser under en kort tid. Han nåede at blive sværvægtsmester i IF Sparta og blev senere kampleder i boksning.

Castella døde 28. november 1938 på Hotel Hafnia i København, han boede på Frederiksberg ved sin død.

Eksterne Henvisninger 

 Politiken 29.november 1938

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra København
Deltagere for Danmark ved sommer-OL 1912
Christian Wulff

Christian Wilhelm Walter Wulff (født 19. juni 1959 i Osnabrück, Tyskland) er en tysk politiker og blev 30. juni 2010 valgt til Tysklands forbundspræsident. Han tiltrådte embedet 2. juli samme år, men trådte tilbage den 17. februar 2012 som følge af anklager om at have taget imod et privatlån på særligt favorable vilkår. Før det var han fra 2003 til 2010 ministerpræsident i delstaten Niedersachsen, valgt for CDU.

Han er uddannet i jura og økonomi fra Universität Osnabrück i 1990 og har siden arbejdet som advokat.

Wulff blev medlem af CDU i 1975. Han var formand for Schülerunion, en forening for gymnasieelever, der er løst forbundet med CDU. I 1979 til 1983 sad han i ledelsen for Junge Union og blev organisationens formand i Niedersachsen i 1983. I 1986 blev han valgt til kommunalbestyrelsen i Osnabrück, og siden 1994 var han formand for partiet i Niedersachsen.

CDU valgte ham første gang som spidskandidat i 1994, men ved valget blev han slået af Gerhard Schröder, hvis parti, SPD, tilmed fik absolut flertal i landdagen. Christian Wulff prøvede igen i 1998, men måtte også ved dette valg lade sig nøje med at blive leder af oppositionen. Efter at Gerhard Glogowski overtog posten som ministerpræsident efter Schröder, blev Glogowski centrum for en skandalesag og måtte overlade posten til Sigmar Gabriel. Sammen med en øget utilfredshed med SPD's ministre, steg CDU i meningsmålingerne og blev en seriøs udfordrer ved valget i 2003. Ved valget fik CDU opnå 48,3% af stemmerne, og Wulff blev taget i ed som ministerpræsident 4. marts som leder af en koalitionsregering bestående af CDU og FDP. Han bestred embedet, indtil han blev valgt til posten som forbundspræsident 30. juli og blev efterfulgt af David McAllister. Den 2. juli samme år blev han taget i ed.

Noter

Eksterne henvisninger 

 Christian Wulffs hjemmeside

Tysklands forbundspræsidenter
Ministerpræsidenter fra Tyskland
Politikere fra CDU
Personer fra Osnabrück
Ill

Ill (Ill) kan henvise til:
 Ill (Alsace) – en flod i Frankrig
 Ill (Vorarlberg) – en flod i Østrig
Elihu Root

Elihu Root (født 15. februar 1845 i Clinton, New York, død 7. februar 1937 i New York City) var en amerikansk jurist og politiker. Han var USA's krigsminister fra 1899-1904 og udenrigsminister fra 1905-1909. I 1913 blev han tildelt Nobels fredspris for 1912.

Eksterne henvisninger 

 
 Elihu Root  på Nobelprize.org 

Udenrigsministre fra USA
Krigsministre fra USA
Modtagere af Nobels fredspris
Personer fra New York
Nobelprismodtagere fra USA
Amerikanere i 1800-tallet
Amerikanere i 1900-tallet
Jernbanestationer i Aarhus Kommune

Af Jernbanestationer i Aarhus Kommune er der i dag 25 fungerende . Den største er Aarhus Hovedbanegård med en årlig gennemstrømning på 13 millioner mennesker.

Aarhus C 
 Aarhus Hovedbanegård (se også billedgalleri)
 Østbanegården (Aarhus Ø)
 Skolebakken Station
 Europaplads Station

Viby J 
 Viby J
 Gunnar Clausensvej Station
 Kongsvang Trinbræt
 Rosenhøj Station
 Øllegårdsvej Station

Lystrup 
 Lystrup Station
 Hovmarken Station

Hjortshøj 
 Hjortshøj Station

Løgten-Skødstrup 
 Løgten Station
 Skødstrup Station

Risskov 
 Torsøvej Station
 Vestre Strandallé Station

Beder 
 Beder Station

Malling 
 Malling Station
 Egelund Station

Mårslet 
 Mårslet Station
 Vilhelmsborg Station
 Mølleparken Station

Tranbjerg 
 Tranbjerg Station
 Gunnestrup Station (Nedlagt i 2008)
 Havebyen Station (Nedlagt i 2008)
 Nørrevænget Station

Jernbanestationer i Danmark
 
Transport i Aarhus
Rosenmandel

 
Rosenmandel (Prunus triloba), også skrevet Rosen-Mandel, er en busk med en opret eller opstigende, tætgrenet vækst.

Beskrivelse 
Barken er først lysegrøn, men snart bliver den grå og glat. Ældre grene får en blank, rødbrun bark med tværgående bånd af korkporer. På gamle grene dannes der efterhånden en lysegrun, furet bark. Knopperne sidder samlet i små bundter på spredtsiddende dværgskud. Knopperne er brune og ægformede med tydelig spids. 

Bladene er bredt elliptiske eller trelappede med tandet eller dobbelt savtakket rand. Oversiden er mørkegrøn med forsænkede ribber, mens undersiden er lysegrøn. Høstfarven er gul til orange. Blomstringen sker før løvspring, dvs. i april-maj. Blomsterne sidder i små bundter på spredtstillede dværgskud. De er 5-tallige og regelmæssige med rosenrøde kronblade. Frugterne er kirsebærstore, næsten kuglerunde stenfrugter.

Rodnettet består af nogle få, grove hovedrødder, der bærer mange, højtliggende siderødder. Da planten forhandles som podede sorter på grundstammer af fuglekirsebær, er rodnettet ensbetydende med denne arts.

Højde x bredde og årlig tilvækst: 1,5 x 1,5 m (35 x 35 cm/år).

Hjemsted 
Arten hører hjemme i den asiatiske del af Rusland, Korea og dele af Kina (provinserne Anhui, Gansu, Hebei, Henan, Heilongjiang, Jiangsu, Jiangxi, Jilin, Liaoning, Nei Mongol, Shaanxi, Shandong, Shanxi og Zhejiang), hvor den findes i skovkanter, lysninger og krat. 

I den tidligere åbne mine Pingshuo i Shuozhou, Shanxi, Kina, findes arten i nogle forsøgsfelter sammen med bl.a. havtorn, Caragana korshinskii, hugos rose, Indigofera bungeana, pilebladet spiræa, Salix cheilophila, småbladet buddleja, smalbladet sølvblad og Syringa oblata

Note 

Buske
Haveplanter
Kirsebærslægten
1222 (bog)

1222 er skrevet af den norske forfatter Anne Holt. Den hører med i en samling af bøger, hvor Hanne Wilhelmsen er hovedpersonen. Udkom på dansk 2008.

Handling 

Hanne Wilhelmsen, tidligere kriminalinspektør er på vej fra Oslo til Bergen i mindre end tyve minus grader. Pludselig under turen sker en kollision og de kan ikke gøre videre. Hanne er lam i sine ben og bliver derfor båret ind til et fjeldhotel, hvor de andre fra toget også er. Ikke så lang tid finder de en død mand. Med et hul igennem hovedet, som beviser han er blevet myrdet. Hotellets direktør beslutter at holde det skjult for ikke at skabe panik. Nu er hun spærrede inde med 196 mennesker. hvor én af dem er en livsfarlig morder.

Romaner fra Norge
Bluie West Four

Bluie West Four var under 2.verdenskrig navnet for en mindre USAAF flyveplads på vestkysten af Grønland nord for Fiskenæsset, på grønlandsk Qeqertarsuatsiaat.

Under 2.verdenskrig hed Maraq (Maraq Point) ved Fiskenæsset Bluie West Four.

Se også 
 Amerikanske forsvarsanlæg i Grønland

USA's militæranlæg på Grønland
Robert Bacon

Robert Bacon (født 5. juli 1860, død 29. maj 1919) var en amerikansk republikansk politiker og diplomat.

Han blev født i Jamaica Plain, Massachusetts som siden 1874 hører til Boston. Han studerede ved Harvard University og giftede sig i 1883 med Martha Waldron Cowdin. Deres søn Robert L. Bacon var bankmand og medlem af Repræsentanternes hus.

Bacon arbejdede for J.P. Morgan & Co. og var med til at grundlægge U.S. Steel og Northern Securities Company.

Han var stedfortrædende udenrigsminister (Assistant Secretary of State, som nr. 2 i USA's udenrigsministerium) 1905-1909 og udenrigsminister i 1909 under præsident Theodore Roosevelt. Han var USA's ambassadør i Frankrig 1909-1912.

Udenrigsministre fra USA
Diplomater fra USA
Joachim Israel

Joachim Israel (9. juni 1920 i Karlsruhe, Tyskland – 15. maj 2001) var en svensk professor i sociologi.

Han har udgivet en række værker om kulturkritiske og sociologiske emner. Israels værker har udgangspunkt i Karl Marx alienationsteori og er påvirket af moderne socialpsykologisk teori, fx hos George Herbert Mead, men også af psykoanalysen og filosoffer som Martin Buber og Peter Zinkernagel. Hans Sociologisk Grundbog er inspireret af Berger og Luckmanns tresidede teori, at 1) samfundet er et menneskeligt produkt; 2) Samfundet er en objektiv realitet og 3) Mennesket er et samfundsskabt væsen.

Biografi 
Han var af jødisk afstamning og udgik den nazistiske forfølgelse ved at flytte til Sverige i 1938. Her var han landarbejder i ti år. Herefter påbegyndte han sine studier og blev dimitteret i 1956 fra Stockholms universitet, Han var professor i sociologi ved Lunds universitet fra 1971-1987. Han virkede desuden som gæsteprofessor ved en række andre universiteter, blandt andre Københavns Universitet.

Israel deltog ofte i akademiske debatter ud fra et radikalt socialistisk perspektiv og er af professorkolleger blevet betegnet som "stridbar". I ungdommen var han zionist og socialdemokrat, senere erklærede han sig som "humanistisk marxist" Da han i 1971 blev indsat som professor i Lund afsluttede han sin forelæsning med ordene "all makt åt folket". Israel mente, at det var forskningens opgave at politisere og tage parti i klassekampen. I året 1987 blev han efterfulgt han som professor af Bengt Gesser.
Han var medlem af den internationale kommission, der undersøgte omstændighederne ved Ulrike Meinhofs død i fængslet i Stammheim.

Omkring 1980 var Israel en af initiativtagerne til at grundlægge det svenske Miljöpartiet. Senere vendte han tilbage til et mere socialdemokratisk samfundssyn, blandt andet da han i bogen Klappjakt på välfärden fra 1994 kraftigt bakkede velfærdsstaten op og tog skarpt afstand fra nyliberalismeen.

Han var også kendt for at støtte det palæstinensiske selvstyre og udøvede en kraftig kritik af den israelske bosættelsespolitik.

Værker i udvalg 
 Social Psykologi, 1963
 Välfärdssamhället och därefter, 1969
 Fremmedgørelse fra Marx til moderne sociologi, 1969 (Bibliotek Rhodos)

Noter 

Personer fra Sverige
Personer fra Karlsruhe
Jøder fra Tyskland
Sociologer fra Sverige
Bluie West Seven

Bluie West Seven er en del af de amerikanske forsvarsanlæg i Grønland, kaldet Bluie West, og hed under 2. verdenskrig Kangilinnguit, på dansk Grønnedal.

I Grønnedal er Grønlands Kommando hjemmehørende.

Eksterne henvisninger 
 US installationer i Grønland under 2. verdenskrig.

USA's militæranlæg på Grønland
Bonnybugten

Bonnybugten (tidligere Biafrabugten) er den del af Guineabugten, som ligger mellem udløbet af Niger og Kap Lopez i Gabon. Bugten fik navnet "biafra-" efter regionen Biafra i Nigeria. "Bonny-" kommer af havnebyen Bonny ved Nigerdeltaet.

Nigerias geografi
Camerouns geografi
Ækvatorialguinea
Gabon
Bugter i Atlanterhavet
Ringelai

Ringelai er en kommune i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Kommunen ligger i Region Donau-Wald i Bayerischer Wald, i bunden af den dybe dal Wolfsteiner Ohe. Ringelai ligger omkring 8 km vest for Freyung, 11 km sydøst for Grafenau, 18 km nordøst for Tittling og 33 km nord for Passau.

Inddeling 

I Ringelai Kommune ligger landsbyerne:
 Eckertsreut
 Kringing
 Kühbach
 Lichtenau
 Neidberg
 Poxreut
 Ringelai
 Wasching
 Waldbrunn
 Wamberg
 Wittersit
 Wolfertsreut

Nabokommuner 
 Perlesreut
 Hohenau
 Freyung

Eksterne henvisninger 

 Det historiske oplevelsescenter Keltendorf Gabreta
 Vandreveje i Ringelai
Bluie West Nine

Bluie West Nine var en amerikansk militærbase beliggende på Grønland. Under 2.verdenskrig lå den på Cruncher Island nord for Kangaamiut tæt på indsejlingen til Søndre Strømfjord nord for Sukkertoppen (Maniitsoq).

Se også 
 Amerikanske forsvarsanlæg i Grønland

USA's militæranlæg på Grønland
Röhrnbach

Röhrnbach er en købstad (markt) i Landkreis Freyung-Grafenau i Regierungsbezirk Niederbayern i den tyske delstat Bayern.

Geografi 
Röhrnbach ligger i Region Donau-Wald i den sydlige del af Bayerischer Wald. Kommunen ligger omkring 22 km nord for Passau, 8 km vest for Waldkirchen, 12 km syd for Freyung, og 30 km fra grænsen til Tjekkiet (ved Philippsreut).

Nabokommuner 
 Fürsteneck
 Perlesreut
 Freyung
 Waldkirchen
 Büchlberg
 Hutthurm

Inddeling 

Röhrnbach Kommune består af ud over Röhrnbach af følgende landsbyer og bebyggelser: Alzesberg, Außernbrünst, Auggenthal, Deching, Ernsting, Garham, Goggersreut, Großwiesen, Harsdorf, Höbersberg, Irlesberg, Kaltenstein, Kollberg, Kleinwiesen, Lanzesberg, Lobenstein, Kumreut, Nebling, Oberndorf, Pötzerreut, Praßreut, Rappmannsberg, Reisersberg, Rumpenstadl, Steinleinerbach, Ulrichsreut, Voggenberg og Wilhelmsreut.
Bayon

Bayon (Khmer: ប្រាសាទបាយ័ន) er et kendt og rigt dekoreret Khmertempel ved Angkor i Cambodja. Templet er bygget i det sene 12. århundrede eller tidlige 13. århundrede som det officielle statstempel for den mahayanabuddhistiske konge Jayavarman 7., står Bayon i centrum af Jayavarmans hovedstad, Angkor Thom. Efter Jayavarmans død blev det modificeret og udbidet af senere hinduistiske og theravada buddhistiske konger i overensstemmelse med deres religiøse præferencer.

Bayons mest fremtrædende træk af mængden af stenansigter på de mange tårne rundt om det centrlae toppunkt. Templet er ligeledes kendt for de to imponerende sæt af basrelieffer, der viser en usædvanlig kombination af mytologisk, historisk og scener med dagligliv. Den nuværende hovedrestauratørforening JSA, har beskrevet templet som "det mest slående eksempel på 'barok'-stilen" indenfor Khmerarkitekturen, i modsætning til den klassiske stil på Angkor Wat.

Referencer 

Hinduistiske templer
Buddhistiske templer
Bygninger, konstruktioner og anlæg i Cambodja
Angkor
Guillaume Depardieu

Guillaume Jean Maxime Antoine Depardieu (7. april 1971 – 13. oktober 2008) var en fransk skuespiller. Han er søn af skuespillerparret Gérard og Elisabeth Depardieu, og han medvirkede i omkring tyve film og tv-produktioner. 

Guillaume Depardieu var i 1995 ude for et motorcykeluheld, og var indlagt i et år, hvor han gennemgik adskillige kirurgiske indgreb i sit knæ. I den forbindelse fik han en stafylokok-infektion, der plagede ham i årevis i en grad, så han i 2003 måtte have benet amputeret.

Han døde af en lungebetændelse, som han pådrog sig under indspilningen af en film i Rumænien.

Filmografi 
 Kilden i Provence (1986) statist
 Cyrano de Bergerac (1990)
 Alle morgener på jorden (1992)

Eksterne henvisninger 

 

Skuespillere fra Frankrig
César for største mandlige filmhåb